လေ့လာမှု လမ်းညွှန်
သမ္မာကျမ်း အခြေခံ အုတ်မြစ်များ
မော်ဂျူး (၃) – ရှင်မာကု ခရစ်ဝင်ကျမ်း 
ညွှန်ကြားချက်များ- လေ့လာမှု လမ်းညွှန်တိုင်းကို မော်ဂျူး တိုင်းတွင် အကျုံးဝင်ကာမိပြီးဖြစ်သည့် အဓိက အဆင့်အတန်းများနှင့် ညီလျော်သော အချိန်ပြ သင်္ကေတများ ပါရှိသည့် ကဏ္ဍငယ်များ အဖြစ် ခွဲထားသည်။ ကဏ္ဍများတွင် အဓိကအစိတ်အပိုင်း နှစ်ခု ပါဝင်သည်။ မှတ်စုများမှတ်သားရန် အကြမ်းဖျဉ်းဖော်ပြချက် နှင့် ပြန်လည်သုံးသပ်ရန် မေးခွန်းများ တို့ဖြစ်ကြသည်။ သင့်အနေဖြင့်၊ ဗီဒီယို ပို့ချချက်များအား ကြည့်ရှုနေစဉ် မှတ်စုများမှတ်သားရန် အကြမ်းဖျင်း‌ဖော်ပြချက်ကို အသုံးပြုပြီး၊ သင်ရိုးဆိုင်ရာဉာဏ်စမ်းပဟေဠိပြင်ဆင်ရန်အတွက် ပြန်လည်သုံးသပ်ရန် မေးခွန်းများကို ဖြေဆိုသင့်သည်။ လေ့လာမှုလမ်းညွှန်များအား အသုံးပြုခြင်းဆိုင်ရာ အကောင်းဆုံးနည်းလမ်းများနှင့် ပတ်သက်၍ နောက်ထပ်အချက်အလက်များအတွက်၊ ကျောင်းသားလမ်းညွှန်လက်စွဲစာအုပ်ကို ပြန်လည်ကိုးကားပါ။ ထို့ပြင် လေ့လာမှုလမ်းညွှန်များသည် ဤသင်ခန်းစာ၏ နောက်ဆုံးစာမေးပွဲကိုပြင်ဆင်ရန်အတွက် အကောင်းဆုံး အရင်းအမြစ်တစ်ခု ဖြစ်သောကြောင့် ၎င်းတို့ကို သေချာစွာသိမ်းဆည်းပါ။
**********************************


မှတ်စုများမှတ်သားရန်အကြမ်းဖျဉ်းဖော်ပြချက် ၀း၀၀ – ၂၂း၅၄ မိနစ် 
နိဒါန်း
I. နောက်ခံသမိုင်း
A. ကျမ်းရေးသူ
1. အစဉ်အလာအမြင်
2. ပုဂ္ဂိုလ်ရေးဆိုင်ရာသမိုင်း
B. မူလပရိသတ်
1. ကနဦးအသင်းတော်၏ သက်သေ
2. ခရစ်ဝင်ကျမ်းအသေးစိတ်အချက်အလက်များ
C. အချိန်အခါ
1. ရေးသားချိန် 
2. ရည်ရွယ်ချက်


ပြန်လည်သုံးသပ်ရန် မေးခွန်းများ
1. မာကု ခေါ် ယောဟန် သည် သူ့အမည်ခံထားသော ခရစ်ဝင်ကျမ်းကို ရေးသူဖြစ်ကြောင်း သင်ခန်းစာထဲတွင် မည်သည့် အထောက်အထားပြထားပါသနည်း။ 
2. ခရစ်ဝင်ကျမ်းကို မာကုရေးနိုင်အောင် မည်သည့် အရေးပါအရာရောက်သော တမန်တော်က ကူညီခဲ့ဖွယ်ရှိပါသနည်း။ 
3. မာကု ၏ အသက်တာအကြောင်း အရေးကြီးသည့် အသေးစိတ်များကို မှတ်သားပါ။ သူ့ဇာတိသည် အဘယ်နည်း။ သူသည် တမန်တော် တစ်ဦးလော။ ယေရှုကို သူသိနိုင်ခဲ့ပါသလား။ သူနှင့် ပေါလုကြား မည်သည့် ဆက်နွယ်မှုမျိုး ရှိသနည်း။ ဗာနဗနှင့် ဆက်နွယ်မှုသည် အဘယ်နည်း။ ပေတရုနှင့် ဆက်နွယ်မှုသည် အဘယ်နည်း။ 
4. သင်ခန်းစာအရ မည်သူတို့ကို အထူးတလည်လိပ်မူ၍ ခရစ်ဝင်ကျမ်းကို မာကု ရေးပါသနည်း။ ဤရှုထောင့်အမြင်ကို ထောက်ခံသည့် အထောက်အထားသည် အဘယ်နည်း။ 
5. မာကုကျမ်းထဲ ဖော်ပြထားသည့် ရုဖု သည် အဘယ်သူနည်း။ ဤနာမည်သည် အဘယ်ကြောင့် ထူးခြား အရေးပါသနည်း။ 
6. မာကုခရစ်ဝင်ကျမ်းကို မည်သည့်အချိန်လောက်က ရေးခဲ့ဖွယ်ရှိသနည်း။ မည်သည့်နှစ်များအတွင်းနည်း။ ဤဖြစ်နိုင်ဖွယ်ရာ အချိန်ကာလကို မည်သို့ ကျိုးကြောင်းပြဆိုနိုင်မည်နည်း။ 
7. ရှင်မာကု ခရစ်ဝင်ကျမ်းရေးရခြင်း ရည်ရွယ်ချက်မှာ အဘယ်နည်း။ 


မှတ်စုများမှတ်သားရန်အကြမ်းဖျဉ်းဖော်ပြချက် ၂၂း၅၅– ၁:၁၇း၂၄ မိနစ်
II. ဖွဲ့စည်းမှု နှင့် ပါဝင် အကြောင်းအရာ
A. မေရှိယ၏ ကြေညာချက် ၁း၁-၁၃ 
B. မေရှိယ၏တန်ခိုး ၁း၁၄-၈း၂၆ 
1. နိဒါန်း
2. ကပေရနောင်မြို့အနီး
3. ဂါလိလဲပြည်
4. ဂါလိလဲပြည်ကျော်လွန်၍
C. မေရှိယအကြောင်း တမန်တော်များ၏အတည်ပြုချက် ၈း၂၇-၃၀
D. မေရှိယ၏ ဆင်းရဲဒုက္ခ ၈း၃၁-၁၅း၄၇ 
1. ပြင်ဆင်ခြင်း
2. ထိပ်တိုက်ရင်ဆိုင်ခြင်း
3. အတွေ့အကြုံ
E. မေရှိယ၏အောင်မြင်ခြင်း ၁၆း၁-၈ 


ပြန်လည်သုံးသပ်ရန် မေးခွန်းများ
1. သင်ခန်းစာထဲ သွန်သင်ထားသလို ရှင်မာကု ခရစ်ဝင်ကျမ်း၏ အဓိကကျသော အပိုင်း ငါးပိုင်းကို ခေါင်းစဉ်ဖော်ပြရေးသားပေးပါ။ 
2. ယေဘုယျအားဖြင့် ယေရှုအပေါ် ဂျူးတို့က မည်သို့ ရှုမြင်သည်ကို ရှင်းပြပါ။ မေရှိယအကြောင်း ဓမ္မဟောင်း ပရောဖက်ပြုချက်များနှင့် ဤအမြင်တို့ မည်သို့ ကွဲလွဲဆန့်ကျင်ပါသနည်း။ 
3. သင်ခန်းစာအရ မေရှိယအဖြစ် မိမိ၏ အခန်းကဏ္ဍကို အဘယ်ကြောင့် အစကတည်းက ရှင်းရှင်းလင်းလင်း ယေရှု မမိန့်ဆိုခဲ့ပါသနည်း။ 
4. သူ့အစောပိုင်း သာသနာကို မည်သည့်ဒေသအရပ်တွင် ယေရှု စူးစိုက်ခဲ့ပါသနည်း။ သူ့တန်ခိုးနှင့် အခွင့်အာဏာကို သူမည်သို့ ပြသခဲ့ပါသနည်း။ 
5. ယေရှု၏ အမှုတော်ကို နာဇရက်မြို့သားတို့က မည်သို့ တုန့်ပြန်ခဲ့ကြပါသနည်း။ ကျမ်းတတ်ဆရာတို့က ယေရှုကို မည်သို့ ရှုမြင်ကြပါသနည်း။ ယေရှု၏ မိသားစုဝင်တို့က ယေရှုကို မည်သို့ ရှုမြင်ကြပါသနည်း။ 
6. သင်ခန်းစာအရ မာကုခရစ်ဝင်ကျမ်း၏ "အရေးအကြီးဆုံးအချက်" မှာ အဘယ်နည်း။ 
7. မည်သည့် ခေါင်းဆောင်မှုမျိုး ရှိဖို့ အထူးသဖြင့် ယေရှု တိုက်တွန်းခဲ့သနည်း။ 
8. ဂျူးအာဏာပိုင်တို့ထံမှ ဆန့်ကျင်မှုကို အမှန်စင်စစ် ယေရှုအားပေးခဲ့ကြောင်း သင်ခန်းစာက မည်သို့ သွန်သင်ပါသနည်း။ 
9. သူ့လူတို့အတွက် ယေရှု ဆင်းရဲခံခဲ့ပုံ နည်းလမ်းအချို့ကို ဖော်ပြပါ။ သင်ခန်းစာအရ ယေရှု ဆင်းရဲခံခြင်း၏ အဆိုးဝါးဆုံး အပိုင်းမှာ အဘယ်နည်း။ 
10. မာကု အခန်းကြီး ၁၆သည် အငယ် ၈ မှာ အဆုံးသတ်သည် ဆိုသည့်အမြင်ကို သင်ခန်းစာက အဘယ်ကြောင့် သဘောတူရသနည်း။ မည်သည့် ကျိုးကြောင်းပြချက်များ ရှိပါသနည်း။ ကျမ်းပြုဆရာများက အဆုံးပိုင်းတွင် ဖြည့်စွက်ချက်များ ပြုလုပ်နိုင်ခဲ့ကြောင်း မည်သည့် ဖြစ်နိုင်ဖွယ် အကြောင်းရင်းများကို သင်ခန်းစာက အကြံပြုပါသနည်း။ 


မှတ်စုများမှတ်သားရန်အကြမ်းဖျဉ်းဖော်ပြချက် ၁း၁၇း၂၅ – ၁:၅၄:၂၁ မိနစ် 
III. အဓိက အာဘော်များ
A. ဆင်းရဲဒုက္ခခံသည့်အစေခံ
1. ဂျူးလူမျိုးတို့၏မျှော်လင့်ချက်များ
2. ယေရှု၏ဓမ္မအမှုတော်
3. မှန်ကန်သောတုံ့ပြန်မှု
B. အောင်နိုင်သူရှင်ဘုရင်
1. ဖော်ပြခဲ့သောနိုင်ငံတော်
2. အစွမ်းတန်ခိုးနှင့် အခွင့်အာဏာကို ပြသခဲ့သည်။
3. ရန်သူများကို အနိုင်ယူခြင်း
နိဂုံး


ပြန်လည်သုံးသပ်ရန် မေးခွန်းများ
1. ခရစ်တော် မတိုင်မီ နောက်ဆုံး ရာစုနှစ်များအတွင်းက ဂျူးများ၏ ဘဝကို ဖော်ပြပါ။ အများစုသည် ဘယ်မှာ နေထိုင်နေကြသနည်း။ ဣသရေလတိုင်းအတွင်း နေထိုင်သူများ ဘာဖြစ်ခဲ့သနည်။ 
2. ခရစ်တော်ရှိစဉ်ကာလ ဂျူးအဖွဲ့အစည်းတစ်ခုချင်းစီမှာ ရှိနေသည့် နိုင်ငံတော် ပြန်တည်မြဲရေးမျှော်လင့်ချက်များကို ဖော်ပြပါ။ 
· ဇေလုပ်အဖွဲ့သားများ 
· နောက်ဆုံးသောကာလမျှော် အဖွဲ့သားများ 
· ပညတ်လိုက်လျှောက်သမားများ 
3. ရှင်မာကု ခရစ်ဝင်ကျမ်း၏ အဓိကအာဘော်နှစ်ခုကို အမည်ဖော်ပေးပါ။ 
4. အောက်ပါကျမ်းပိုဒ်တစ်ခုစီ၏ အကြောင်းအရာများနှင့် သင် ရင်းနှီးကျွမ်းဝင်ကြောင်း သေချာစေပါ။ 
· မာကု ၁၀း၄၅
· မာကု ၁၂း၃၀ 
· မာကု ၈း၃၄-၃၅ 
· မာကု ၁၀း၂၇ 
5. သူသည် ဆင်းရဲခြင်းနှင့် ကျွမ်းဝင်သည့် အစေခံကျွန် ဖြစ်ကြောင်း ယေရှုဖော်ပြသည့် နည်းလမ်းများကို ဖော်ပြပါ။ 
6. မေရှိယသည် ဆင်းရဲခြင်းနှင့်ကျွမ်းဝင်သော အစေခံကျွန်ဖြစ်သည်ဆိုသည့် အယူအဆအား ဓမ္မဟောင်းကျမ်းအတွင်း ဖော်ပြရာနေရာကို ပြောပါ။ 
7. သူ့ခရစ်ဝင်ကျမ်းဖတ်သူပရိသတ်တို့ထံမှ မည်သည့် တုန့်ပြန်မှုမျိုးကို မာကု ရလိုခဲ့ပါသနည်း။ 
8. သူသည် အောင်မြင်သော ရှင်ဘုရင်ဖြစ်ကြောင်း ယေရှုပြသသည့် နည်းလမ်းများကို ဖော်ပြပါ။ 
9. သင်ခန်းစာအရ ယေရှု၏ အခွင့်အာဏာကို အကြီးကျယ်ဆုံး ဖော်ပြသည့် ပြကွက်မှာ အဘယ်နည်း။ 
10. သူ့ရန်သူများအပေါ် ယေရှု၏ အကြီးကျယ်ဆုံး အောင်ပွဲမှာ အဘယ်နည်း။ 
